|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-05/07/2018-02 | | Датум: 28.02.2018. године | | Немањина 22-26, Београд | |

**ПРЕДМЕТ:** Појашњење конкурсне документације за отворени поступак јавне набавке **-**радови на изградњи леве траке Аутопута Е75, деоница гранични прелаз "Келебија" - петља "Суботица Југ", од кружне раскрснице са Биковачким путем до кружне раскрснице на Бачко - Тополском путу, редни број ЈН 2/2018, назив и oзнака из општег речника набавке: 45233130-9 Радови на изградњи аутопутева.

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15 – у даљем тексту: ЗЈН), ), објављујемо следећe одговорe на постављенa питањa:

**Питање бр. 1:**

**Да ли се на овом пројекту примењује преференцијал за домаће извођаче, односно, да ли учествовање огранка страног правног лица у заједничкој понуди повлачи примену негативног преференцијала и у ком проценту?**

**Одговор на питање бр. 1:**

Јавна набавка бр. 2/2018 спроводи се у складу са одредбама Закона о јавним набавкама („*Службени гласник РС”, бр. 124/12, 14/15 и 68/15*, у даљем тексту: ЗЈН) и пратеће подзаконске регулативе. Одредбе члана 86. ЗЈН (*Предност за домаће понуђаче и добра*), као и све друге одредбе ЗЈН, доследно се примењују у предметној јавној набавци. Посебно указујемо на следеће одредбе члана 86. ЗЈН:

- Чланом 86., став 3. ЗЈН прописано је следеће:

„*У случају примене критеријума економски најповољније понуде, а у ситуацији када постоје понуде домаћег и страног понуђача који пружају услуге или изводе радове, наручилац мора изабрати понуду најповољнијег домаћег понуђача под условом да разлика у коначном збиру пондера између најповољније понуде страног понуђача и најповољније понуде домаћег понуђача није већа од 5 у корист понуде страног понуђача*.“

- Чланом 86, ставовима од 6. до 8. ЗЈН прописано је следеће:

„*Домаћи понуђач је правно лице резидент у смислу закона којим се уређује порез на добит правних лица, односно физичко лице резидент у смислу закона којим се уређује порез на доходак грађана.*

*Ако је поднета заједничка понуда, група понуђача се сматра домаћим понуђачем ако је сваки члан групе понуђача лице из става 6. овог члана.*

*Ако је поднета понуда са подизвођачем, понуђач се сматра домаћим понуђачем, ако је понуђач и његов подизвођач лице из става 6. овог члана*.“

- Чланом 86., ставом 10. и ставом 11. ЗЈН прописано је следеће:

„*Предност дата у ст. 1. до 4. овог члана у поступцима јавних набавки у којима учествују понуђачи из држава потписница Споразума о слободној трговини у централној Европи (CEFTA 2006) примењиваће се сходно одредбама тог споразума.*

*Предност дата у ст. 1. до 4. овог члана у поступцима јавних набавки у којима учествују понуђачи из држава потписница Споразума о стабилизацији и придруживању између Европских заједница и њихових држава чланица, са једне стране, и Републике Србије, са друге стране, примењиваће се сходно одредбама тог споразума*.“

Поред наведеног, одредбама Закона о привредним друштвима („*Службени гласник РС”, бр. 36/2011, 99/2011, 83/2014 - др. закон и 5/2015),* и то члановима од 567. до 573., регулисана су питања која се односе на огранак привредног друштва.

Чланом 567. Закона о привредниим друштвима прописано је следеће:

*„Огранак привредног друштва (у даљем тексту: огранак) је издвојени организациони део привредног друштва преко кога друштво обавља делатност у складу са законом.*

*Огранак нема својство правног лица, а у правном промету иступа у име и за рачун привредног друштва.*

*Привредно друштво неограничено одговара за обавезе према трећим лицима које настану у пословању његовог огранка.“*

Чланом 573., став 1. Закона о привредним друштвима прописано је: „*Огранак страног привредног друштва је његов издвојени организациони део преко кога то друштво обавља делатност у Републици Србији у складу са законом.“*

Из наведеног произилази да је огранак страног привредног друштва организациони део привредног друштва преко кога страно привредно друштво обавља делатност у Републици Србији, као и да огранак страног привредног друштва нема статус правног лица, да у правном промету иступа у име и за рачун матичног привредног друштва.

На основу наведених одредби закона, указујемо да се заједничка понуда у којој учествује страно правно лице, као и понуда са подизвођачем који је страно правно лице, не може сматрати домаћом, у смислу напред наведених одредби члана 86. ЗЈН које регулишу питања предности за домаће понуђаче и добра.

**Питање бр. 2:**

**Да ли за огранак страног правног лица, односно законског заступника истог за кога се достављају потврде у складу са члановима 75. и 76. ЗЈН, је обавезно достављање истих доказа и за законске заступнике домицилне стране фирме? Уколико  је потребно, да ли се прихвата изјава дата под пуном моралном, материјалном и кривичном одговорношћу оверена код нотара уз апостил печат и превод судског тумача?**

**Одговор на питање бр. 2:**

Део IV Конкурсне документације ***-*** *УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗЈН И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА*, стране од 8/586 до 17/586 – садржи детаљна упутства о захтеваним условима и начину доказивања њихове испуњености, у складу са Законом о јавнима набавкама.

На страни 17/586 Конкурсне документације наведено је следеће:

„*Ако се у држави у којој понуђач има седиште не издају тражени докази, понуђач може, уместо доказа, приложити своју писану изјаву, дату под кривичном и материјалном одговорношћу, оверену пред судским или управним органом, јавним бележником или другим надлежним органом те државе. Наведена изјава, уколико није издата на српском језику, мора бити преведена на српски језик и оверена од стране судског тумача.*

*Ако понуђач није могао да прибави тражена документа у року за подношење понуде, због тога што она до тренутка подношења понуде нису могла бити издата по прописима државе у којој понуђач има седиште и уколико уз понуду приложи одговарајући доказ за то, наручилац ће дозволити понуђачу да накнадно достави тражена документа у примереном року.*

*Ако понуђач има седиште у другој држави, наручилац може да провери да ли су документи којима понуђач доказује испуњеност тражених услова издати од стране надлежних органа те државе.„*

одредбама Закона о привредним друштвима („*Службени гласник РС”, бр. 36/2011, 99/2011, 83/2014 - др. закон и 5/2015),* и то члановима од 567. до 573., регулисана су питања која се односе на огранак привредног друштва.

Чланом 567. Закона о привредниим друштвима прописано је следеће:

*„Огранак привредног друштва (у даљем тексту: огранак) је издвојени организациони део привредног друштва преко кога друштво обавља делатност у складу са законом.*

*Огранак нема својство правног лица, а у правном промету иступа у име и за рачун привредног друштва.*

*Привредно друштво неограничено одговара за обавезе према трећим лицима које настану у пословању његовог огранка.“*

Чланом 573., став 1. Закона о привредним друштвима прописано је: „*Огранак страног привредног друштва је његов издвојени организациони део преко кога то друштво обавља делатност у Републици Србији у складу са законом.“*

У смислу изнетог, обавеза доказивања испуњености захтеваних обавезних услова из члана 75. ЗЈН (услови наведени под редним бројевима од 1. до 5. у табеларном приказу обавезних услова у Конкурсној документацији за ЈН бр. 2/2018, стр. од 8/586 до 11/586) се односи пре свега на страно (матично) привредно друштво које у предметном поступку јавне набавке наступа као понуђач и које на територији Републике Србије послује преко свог основаног огранка. Поред наведеног, страно привредно друштво мора да достави наведене доказе о испуњености услова из члана 75. ЗЈН и за огранак страног привредног друштва, када огранак иступа у његово име и за његов рачун.

Када су у питању додатни услови из члана 76. ЗЈН (услови наведени под редним бројевима од 1. уо 4. у табеларном приказу додатних услова у Конкурсној документацији за ЈН бр. 2/2018, стр. од 11/586 до 15/586), испуњеност додатних услова може доказивати страно привредно друштво које у предметном поступку јавне набавке наступа као понуђач и које на територији Републике Србије послује преко свог основаног огранка, а може и огранак страног привредног друштва.